林嘉華

林嘉華係香港電視劇演員，已婚同有一仔，老婆係前無綫電視服裝指導劉寶珍。

生平
林嘉華喺聖若瑟英文中學畢業，1974年加入第一屆警察少年訓練學校，攞到銀笛獎，並成為香港電台節目《少年警訊》第一代主持。其間佢受麗的電視監製麥當雄賞識，加入麗的電視做演員。1970年代末林嘉華為麗的拍咗幾套劇集，包括《鱷魚淚》等，並主唱一啲動畫主題曲。

1980年轉投無綫電視，除拍劇之外，並同陳秀珠一齊主持電視節目《體育世界》、《香港早晨》等等。之後佢喺1988年舉家移民加拿大多倫多。移民早期仍間中為無綫拍劇，至1995年參演《萬里長情》後，決定暫別香港返回多倫多。

喺多倫多佢為新時代電視同埋加拿大中文電台主持咗唔少節目，好似多倫多同溫哥華嘅華裔小姐競選等等。佢一直喺主持電台節目《林嘉華加連華》至今。

近年返香港演出，參演多套無綫電視劇好似《學警出更》同黃子華主演嘅《奸人堅》等。喺2010年，佢參演《鐵馬尋橋》，飾演反派榮德，取得一眾好評，觀眾一致認為佢演技好，認為佢有能力問鼎嗰年萬千星輝頒獎典禮嘅最佳男配角一獎。

林嘉華曾經係香港無綫部頭合約男藝員，同時亦係多倫多新時代電視藝人同加拿大中文電台AM1430節目主持，所以佢成日穿梭加、港兩地。2012年5月，佢同無綫約滿後正式轉投城市電訊，《飛虎》係佢嘅告別作。

演出作品

電視劇
1978年：鱷魚淚 飾 呂文釗
1978年：巨星 飾 凌四海
1978年：新大丈夫
1979年：新變色龍 飾 郭建華

電視劇

網絡電視劇
2017年：反黑 飾 楊顯正
2018年：蝕日風暴 飾 康Sir

電視電影
1993年：華探長 飾 華探長

電視節目
1979年：醒目仔時間
1979年：九大簋

電視節目
體育世界
香港早晨
1982年：印度新德里亞運
1984年：美國洛杉磯奧運
1990年：電視先鋒群星會
2008年：戲王群英會
2012年：火速救兵II

電視節目
1998年至今：大城小聚

電影
1981年：不准掉頭
1988年：婚外情
1993年：人肉天婦羅
1994年：Q版陰陽錯 飾 戴偉碩
1994年：非常檔案
2006年：狗咬狗 飾 狄揚
2007年：男兒本色 飾 章文耀
2009年：游龍戲鳳 飾 司機阿成
2009年：流浪漢世界盃 飾 傻豹
2009年：竊聽風雲 飾 黃Sir

紀錄片
1999年：千禧巨龍
2002年：龍。一九七三以後... Dragon since 1973

唱片
1979年：醒目歌第二輯

獎項
1978年：十大電視明星金球獎

連出去
少年警訊廣告 -- 林嘉華
嚴陣以待 林嘉華 快周刊
明報周刊第1969期 Shall We Talk? - 林嘉華 Long Time No See
加拿大中文電台 DJ Profile - 林嘉華 
香港電影資料館 - 林嘉華

香港前警務人員
聖若瑟英文中學舊生
類:前香港電視網絡男藝員
前麗的電視藝員
類:前無綫電視男藝員
香港電影男演員
香港細路電視節目主持人
加拿大唐人
多倫多人
嘉華
聖若瑟英文中學舊生
香港基督徒